**"Λευκό Ρόδο"**

Τι είναι το "λευκό ρόδο"; Είναι μία αντιστασιακή οργάνωση ή ένα κίνημα έκφρασης και προβληματισμών από κάποιους φοιτητές; Τι δράση είχε το κίνημα αυτό και πώς διαδόθηκε στον κόσμο; Πολλοί αναρωτιούνται ποιος ή ποιοι το οργάνωσαν και ποιοι ήταν οι στόχοι τους. Πότε ξεκίνησαν οι προκηρύξεις;

Το "Λευκό ρόδο" όπως αποκαλείται σήμερα αρκετοί πιστεύουν πως είναι μια αντιστασιακή οργάνωση. Όμως στην πραγματικότητα είναι μια μικρή παρέα 5 φοιτητών και ενός καθηγητή που γράφει και μοιράζει προκηρύξεις και "μιας χούφτας τριγύρω τους". Το Λευκό Ρόδο κράτησε για 8 ολόκληρους μήνες από τον Ιούνιο του 1942 έως τον Φεβρουάριο του 1943 .

 Αυτή η μικρή παρέα ωστόσο έχει κάτι πράγματι μοναδικό στην ιστορία του αντιναζιστικού αγώνα. Η μοναδικότητά της οφείλεται στην πνευματική ποιότητα των παιδιών αυτών. Σήμερα έχουν εκδοθεί ημερολόγια και επιστολές όλων των μελών του Λευκού Ρόδου και μπορούμε να παρακολουθήσουμε την πορεία τους, την πνευματική αγωνία και τις αναζητήσεις τους, τα διαβάσματά τους.

Οι φοιτητές αυτοί από το Μοναχό είναι χριστιανοί, άνθρωποι της πίστης και της προσευχής. Αυτοί είναι ο Χανς και η Σόφι Σολ λουθηρανοί, ο Βίλι Γκραφ καθολικός, ο Αλέξανδρος Σμόρελ ορθόδοξος, ο Κρίστοφ Πρόμπστ αλλά και ο δάσκαλός τους Κουρτ Χούμπερ. Ο χριστιανισμός τους πιστεύει στην ελευθερία και στην ατομικότητα, ενάντια στην τυραννία και στη μαζικοποίηση του ναζισμού. Η χριστιανική πίστη τους καθορίζει τη μορφή της αντίστασής τους, αποτυπώνεται στις Προκηρύξεις τους, επιβεβαιώνεται στον τρόπο που αντιμετωπίζουν τον θάνατό τους στη λαιμητόμο.

Το Λευκό Ρόδο είναι κατά της βίας και καλεί ρητά σε παθητική αντίσταση, όπως αναπτύσσουν στην τρίτη Προκήρυξη. Ένα από αυτά είναι η απάντησή τους στο ερώτημα αν θα σκότωναν τον Χίτλερ και χωρίς σκέψη είπαν " Ναι, αμέσως". Στις Προκηρύξεις τους καλούν κάθε άτομο να αναλάβει την ευθύνη του «ως μέλος του χριστιανικού και του δυτικού πολιτισμού» εναντίον αυτής της «άθεης πολεμικής μηχανής». Στην τέταρτη Προκήρυξη, ερμηνεύουν θεολογικά τον ναζισμό και την αντίσταση σε αυτόν: «Παντού και σε κάθε εποχή οι δαίμονες παραφυλούσαν στο σκοτάδι περιμένοντας την ώρα που ο άνθρωπος γίνεται αδύναμος, την ώρα που εγκαταλείπει αυτόβουλα την ελευθερία που εξασφάλισε για εκείνον το Θεϊκό Σχέδιο, την ώρα που ενδίδει στις πιέσεις του Κακού και απομακρύνεται από τις δυνάμεις μιας υπέρτερης ηθικής τάξης. Και αφότου κάνει με τη θέλησή του το πρώτο βήμα, ωθείται στο δεύτερο και στο τρίτο και στο επόμενο με ταχύτητα που κλιμακώνεται ραγδαία. Και αντίστοιχα παντού και σε κάθε εποχή μεγάλης ανάγκης εμφανίστηκαν άνθρωποι, προφήτες και άγιοι που περιέσωσαν την ελευθερία τους, που κήρυξαν τον λόγο του ενός και μοναδικού Θεού και με τη βοήθειά Του παρακίνησαν τον λαό να μεταστραφεί. Ο άνθρωπος βέβαια είναι ελεύθερος, όμως δίχως τον αληθινό Θεό είναι ανήμπορος να αμυνθεί ενάντια στο Κακό, είναι σαν ένα καράβι χωρίς κυβερνήτη, παραδομένο στην καταιγίδα, σαν ένα νεογέννητο μακριά από τη μητέρα του, σαν ένα σύννεφο που το διαλύει ο άνεμος» Στη δεύτερη ήδη Προκήρυξη –οι τέσσερις πρώτες κυκλοφορούν μεταξύ 27 Ιουνίου και 12 Ιουλίου 1942– καταγγέλλεται ρητά η γενοκτονία των Εβραίων της Πολωνίας ως το πιο αποτρόπαιο έγκλημα στην ιστορία της ανθρωπότητας.

Το Λευκό ρόδο δεν είναι ένα ιστορικό ή πολιτικό έργο με τη στενή σημασία του όρου, αλλά ένα έργο που εστιάζει στο συναίσθημα της θρησκευτικής και ηθικής αγωνίας δυο νέων ανθρώπων που δεν θέλουν να πεθάνουν, φοβούνται να πεθάνουν, όπως φοβούνται το κακό που τους περιτριγυρίζει, όπως φοβούνται και τη «δειλία» τους. Το Λευκό ρόδο δεν ακολουθεί μια γραμμική αφήγηση, αλλά εστιάζει στη συναισθηματική φόρτιση των δύο προσώπων που αναμένουν τον θάνατό τους. Οι δυο χαρακτήρες άλλοτε μονολογούν, άλλοτε μιλούν ο έναν στον άλλον.

Το κίνημα είχε αντιχιτλερική και αντιναζιστική δράση και τα μέλη της μοίραζαν φυλλάδια με προκυρήξεις κυρίως σε πανεπιστημιακούς χώρους αλλά και στους δρόμους του Μονάχου. Οι φοιτητές γνωρίστηκαν τυχαία μεταξύ τους, έχοντας κοινές πολιτικές απόψεις και για αυτόν τον λόγο αντιστάθηκαν κατά του Ναζισμού. Όμως η τύχη τους ήταν προδιαγεγραμμένη καθώς η μυστική αστυνομία των Ναζί είχε στα χέρια της φυλλάδια ως τεκμήρια για την ενοχή των δύο θαρραλέων φοιτητών, της Σόφι και του Χάνς. Έτσι οι δύο φοιτητές λόγω των πράξεων τους κατά των Ναζί καταδικάστηκαν σε θάνατο από αυτούς, με αποκεφαλισμό, ποινή η οποία εκτελέστηκε στις 22 Φεβρουαρίου του 1943 με το τέλος του κινήματος.

Κατά την γνώμη μου το κίνημα αυτό ήταν ένας τρόπος έκφρασης κάποιων φοιτητών για την ελευθερία, ένα δικαίωμα που κάθε άνθρωπος αξίζει να έχει. Δυστυχώς το κίνημα δεν κράτησε πολύ λόγω της βάρβαρης πράξης των Ναζί, αλλά μέσα από αυτό το κίνημα οι φοιτητές κατάφεραν να ευαισθητοποιήσουν και να "ξυπνήσουν" αρκετό κόσμο. Επίσης, πιστεύω πως, για να δημιουργηθεί ένα τέτοιο κίνημα, χρειάζεται πολύ θάρρος όχι μόνο από τα μέλη του αλλά και από τον άνθρωπο που έδωσε την ιδέα και βοήθησε με όσα υπάρχοντα κατείχε όπου στην συγκεκριμένη περίπτωση είναι ο δάσκαλος. Τέλος, θαυμάζω τους φοιτητές, γιατί ήταν οι μόνοι που αντιστάθηκαν στους Ναζί, όταν οι υπόλοιποι παρέμεναν στην σιωπή, ελπίζοντας κάποιος να τους βοηθήσει, όπως γίνεται και σήμερα σε άλλες καταστάσεις όχι τόσο τραγικές αλλά εξίσου σημαντικές.

ΠΗΓΕΣ:

<https://www.kathimerini.gr/1026913/article/politismos/vivlio/leyko-rodo-amaranto>
<https://www.mixanitouxronou.gr/tag/lefko-rodo/>

<https://www.nationalopera.gr/enalaktiki-skini/opera/item/1055-lefko-rodo>